b'\n_START_ARTICLE_\nClara Zetkin\n_START_PARAGRAPH_\nClara Zetkin (Wiederau, 5. srpnja 1857. - Arhangeljsk kod Moskve, 20. lipnja 1933.), njema\xc4\x8dka revolucionarka i \xc4\x8dlanica me\xc4\x91unarodnoga radni\xc4\x8dkog pokreta._NEWLINE_Socijalisti\xc4\x8dkom pokretu je pri\xc5\xa1la jo\xc5\xa1 1880-ih, a 1882. morala je emigrirati te djeluje unutar proleterskih organizacija u Francuskoj, Austro-Ugarskoj, Italiji i \xc5\xa0vicarskoj. Od 1890. upravljala je \xc5\xbeenskim proleterskim pokretom u Njema\xc4\x8dkoj, ure\xc4\x91ivala list "Die Gleichheit" i organizirala 1907. prvu me\xc4\x91unarodnu konferenciju \xc5\xbeena, na kojoj je izabrana za sekretara saveza. 1910. u Kopenhagenu Me\xc4\x91unarodna Konferencija \xc5\xbeena proglasila je 8. o\xc5\xbeujka danom \xc5\xbeena radnica. Kao pripadnica organizacije Spartakovaca bila je za vrijeme I. svjetskog rata uhi\xc4\x87ena. Od osnivanja KP Njema\xc4\x8dke bila je \xc4\x8dlanica i poslanica sve do dolaska nacionalsocijalista. Uz svoju bogatu revolucionarnu djelatnost, kao istaknuta politi\xc4\x8dka radnica njema\xc4\x8dkog i me\xc4\x91unarodnog radni\xc4\x8dkog pokreta i suradnica Engelsa i Lenjina, bila je plodna spisateljica, publicistkinja i izvanredna govornica.'